Tőzsde Mentor

Napi összegzés
2025-07-31
Jelentősen elromlott a piaci hangulat, a fontosabb tőzsdeindexek visszaesetek, az amerikai piacon a kisebb kapitalizációjú részvények teljesítettek a legrosszabbul, a Russel 2000 közel 1%-kot esett.
Erős gyorsjelentést tett közzé a Microsoft és a Meta, amivel a bevételi és profitvárakozásokat is bőven meghaladták, valamint a következő nyegyedévre is optimisták a vállalatvezetők, így mindkét részvény árfolyama sokat emelkedett a kereskedés során.
Növekedést mutatott a PCE, a 2,5%-os konszenzussal szemben 2,6%-os lett az éves infláció. A maginfláció is meghaladta a 2,7%-os várakozásokat, mivel 2,8%-ra emelkedett. Ezáltal még nem látszik jelentős enyhülés az áremelkedési ütemben, ami magasan tarthatja a kamatokat erősítve ezáltal a dollárt.

PCE infláció (USA)
2025-07-31 14:30 (Europe/Budapest)
A Személyes Fogyasztási Kiadások (PCE) inflációja a Fed által kiemelten figyelt mutatószám, így az ebben bekövetkező változások a kamatcsökkentési várakozásokat is jelentősen befolyásolhatják. A várakozások alapján a fő és a maginfláció is 0,3%-kal emelkedhetett júniusban, így mindkét esetben további növekedést mutathat az éves infláció. A PCE az utóbbi hónapokban kezd ismét gyorsulni, így a várakozásoknál is magasabb érték sokat rontana a piaci hangulaton, míg az ennél alacsonyabb adat kisebb megnyugvást jelentene.

Napi összegzés
2025-08-01
Komoly visszaesés alakukt ki a részvénypiacokon, az amerikai és európai tőzsdeindexek jelentősen csökkentek, a Nasdaq 100 2%-ot, míg a DAX 3%-ot esett.
A komoly hangulatromlást elsősorban az amerikai munkaerőpiaci adatok váltották ki. Az NFP adat ugyanis a foglalkoztatottság 73 ezres bővülését mutatta, ami elmaradt a 106 ezer főre vonatkozó várakozásokkal szemben. Az igazán agy negatívumot azonban az jelentette, hogy az előző 147 ezres adatot jelentősen lefelé módosították, 14 ezer főre.
Ezáltal a kamatcsökkentési várakozások jelentősen emelkedtek, a piac már 3 kamatvágást áraz az idei év végéig. Ennek megfelelően a kötvényhozamok nagy mértben estek, míg a dollár sokat gyengült, az arany ugyanakkor jól teljesített. A kamatcsökkentések ugyan kedvezőek lehetnek a reszvényeknek, viszont a recessziós kockázat felerősödésének nem örültek a befektetők.
A részvénypiacoknak továbba nem tett jót, hogy Donald Trump jelentős vámokat vettett ki azokra az országokra, akikkel nem sikerült megállapodásra jutni. Emellett pedig a már megkötött vámalkuk esetében is szükség lesz további tárgyalásokra, így a vámháborúval kapcsolatos bizonytalanság még egyáltalán nem szűnt meg.

Amerikai munkaerőpiaci adatok
2025-08-01 14:30
Az amerikai munkaerőpiaci adatok kiemelt jelentőségűek a kamatcsökkentések szempontjából. A várakozások szerint az NFP 108 ezres növekedést mutathat a múlt havi 147 ezret követően, míg a munkanélküliségi ráta 4,2% után 4,1% lehet. Az ennek megfelelő értékek alátámasztanák az amerikai munkaerőpiac erejét, ami késleltetheti a várt kamatvágást. Az alacsony értékek ugyan kedvezőek lehetnek a kamatcsökkentések szempontjából, viszont recessziós félelmeket is kiválthatnak.

Napi összegzés
2025-08-04
Sokat javult a piaci hangulat a múlt péntekhez képest, a tőzsdeindexek ugyanis nagy mértékben emelkedtek, bár az amerikai piacon jobb volt a hangulat, viszont Euróbában is szép pluszokat lehetett látni. A Nasdaq 100 közel 2%-kal, míg a DAX 1,5%-kal növekedett.
A múlt pénteki munkaerőpiaci adatokat követően Donald Trump elbocsátotta a Munkaügyi Minisztérium egyik vezető tisztviselőjét a foglalkoztatottsági adatok manipulálása miatt. Emellett Adriana Kugler, a Federal Reserve kormányzója bejelentette lemondását, ami azért lehet fontos esemény, mert lehetőséget ad Trumpnak, hogy a vártnál korábban nevezzen ki új tagot a jegybank vezetésébe. Ez pedig gyengítheti a jegybank függetlenségét, ami rossz hír lehet a befektetőknek.
A piaci hangulatban bekövetkezett látványos fordulatot elsősorban az válthatta ki, hogy a befektetők jobban mérlegelték az eseményeket és egyelőre a várható kamatcsökkentések pozitív hatásaira fókuszálnak a recessziós kockázatokkal szemben.

Napi összegzés
2025-08-05
Gyengén teljesítettek az amerikai tőzsdeindexek, az európai piacok azonban tovább emelkedtek.
Nem tett jót az amerikai részvénypiacoknak az ISM szolgáltatószektorra vonatkozó PMI adata, ami a múlt havi 50,8-as értéket követően 50,1 pontra csökkent. Ez is mutatja az amerikai gazdaság gyengülését, ami kamatvágásra késztetheti a Fed-et, az infláció azonban még kockázatot jelent.
Donald Trump a CNBC-nek adott interjújában jelezte, hogy hamarosan új bejelentések érkezhetnek a chipszektor kapcsán, valamint a gyógyszeripari vámok akár a 250%-ot is elérhetik, ami tovább növelheti a bizonytalanságot.
Erős gyorsjelentést tett közzé az OTP, bevétel- és profitsoron is felülteljesített a vállalat. A részvény árfolyama az elmúlt időszakban meredeken emelkedett, a jelenlegi kilátások alapján pedig ez akár folytatódhat is.

ISM szolgáltatószektor PMI (USA)
2025-08-05 15:45
Az amerikai gazdaság ereje szempontjából kiemelten fontos a szolgáltatószektor teljesítménye. A júliusi PMI érték növekedést mutathat a múlt havi 50,8 potot követően, mivel 51,5-es értéket vár a piac. Az ettől is erősebb adat igen kedvező lenne, míg egy alacsonyabb érték tovább fokozhatná a recessziós aggodalmakat.

Napi összegzés
2025-08-06
Sokat javult a hangulat az amerikai reszvénypiacon, a Nasdaq 100 1,3%-kal emelkedett, valamint az európai tőzsdeindexek is kisebb pluszokban zártak.
Visszafodta a DAX-ot a júniusi német ipari termelési adat, ami 3,9%-kal esett vissza. A német gazdaság tehát nem mutat erőt, amiben a vámoknak is jelentős szerepe lehet.
Trump bejelentette, hogy az Egyesült Államokba érkező chip importokra 100 százalékos vámot vezethetnek be ugyanakkor azok a vállalatok mentesülnek a vámok fizetése alól, amelyek rendelkeznek gyártóegységekkel az Egyesült Államok területén, így több érintett részvény is pozitívan reagált, pl. az Intel és a TSMC is sokat emelkedett. Az Apple pedig jelentős amerikai beruházásra tett ígéretet, aminek köszönhetően szintén mentességet élvez a vámok alól.
Éves szinten 3%-os növekedést mutatott a júniusi kiskereskedelmi forgalom Magyarországon, ez azonban elmarad a Bloomberg 3,4%-os konszenzusától. Az előző hónaphoz képest szezonálisan kiigazítva 0,5%-kal növekedett a boltok forgalma. Emellett éves alapon 4,9%-kal esett vissza az ipari termelés volumene, ami jelentősen alulmúlta a mínusz 3%-os várakozást. Havi bontásban 1,3%-ot csökkent a hazai ipari termelés, ami kifejezetten kedvezőtlennek számít a Bloomberg 0,8%-os növekedésre vonatkozó várakozásához képest.

Napi összegzés
2025-08-07
Tovább folytatódott a pozitív hangulat, bár az amerikai piacok kissé alulteljesítettek, viszont az európai tőzsdeindexek sokat emelkedtek.
Az európai tőzsdeindexek kiemelkedő teljesítményében komoly szerepe volt a hírnek, miszerint a következő hét során személyesen fog tárgyalni Trump és Putyin egy lehetséges tűzszünettel kapcsolatban. Ennek megvalósulása nagyon jót tenne az európai részvénypiacoknak és a magyar részvényeknek is, az OTP árfolyama több, mint 3%-kal emelkedett.
Életbe léptek a magasabb ellenvámok, valamint Trump folyamatosan újabb szektor- vagy országspecifikus vámokat lenget be, aminek következtében tartós maradhat a bizonytalanság, a piac ugyakkor már kevésbé reagál az ilyen bejelentésekre, sokkal inkább a vámok inflációs és gazdasági hatásaira figyel.

Napi összegzés
2025-08-08
Folytatódott a pozitív piaci hangulat, az amerikai és európai tőzsdeindexek is tovább emelkedtek.
4,3%-os volt az éves magyar infláció júliusban, ami kis mértékben meghaladta az elemzői konszenzus 4,1%-os várakozását. Havi szinten 0,4%-os drágulás volt látható, ami gyorsabb növekedés a prognosztizált 0,2%-os ütemnél.
Jelentősen emelkedett az arany határidős árfolyama arra a hírre, hogy az aranyra is vonatkozhatnak vámok. Ezt a Fehér Ház később cáfolta, így visszacsökkent az árfolyam, ugyanakkor kissebb bizonytalanság továbbra is megmaradhat.

Napi összegzés
2025-08-11
Gyenge hangulat jellemezte a tőzsdéket, az amerikai tőzsdeindexek kisebb csökkenésben zártak, míg az európai piacokon vegyes mozgásokat lehetett látni.
A befektetők valószínűleg kivárnak a fontos inflációs adatok előtt, kedden a CPI, csütörtökön pedig a termelői infláció érkezik. A várakozások alapján kisebb emelkedés is elképzelhető, így érthető az óvatosság. Amennyiben azonban nem lesz negatív meglepetés, pozitív piaci reakció várható.
A részvénypiacok most kiemelten figyelnek majd a hét végén sorra kerülő találkozóra Trump és Putyin között. Egyes vélemények szerint jelentős lépés történhet egy tűzszüneti megállapodás felé. Ennek megvalósulása pedig nagyon jó hír lenne az európai piacoknak és a magyar tőzsdének is.
Donlad Trump bejelentette a kínai vámok 90 napos elhalasztását, ami kedvező hír, bár valószínűleg számított rá a piac, így nem okozott meglepetést, viszont mindenképpen csökkent a bizonytalanság. Emellett pedig az amerikai elnök határozottan elutasította az aranyra vonatkozó vámokat, amire komoly eséssel reagált az árfolyam.

Napi összegzés
2025-08-12
Kiemelkedően teljesített az amerikai részvénypiac, aminek köszönhetően az S&P 500 és a Nasdaq is új történelmi csúcsot ért el. Ezzel szemben Európában sokkal gyengébb volt a hangulat, kisebb csökkenésben zárták a főbb tőzsdeindexek.
Az amerikai részvények szárnyalását elsősorban az inflációs adatok váltották ki. A júliusi éves CPI ugyanis 2,7%-ot mutatott a 2,8%-os várakozásokkal szemben. A maginfláció azonban 3,1%-ra emelkedett a múlt havi 2,9%-ot követően. Ezáltal a mostani adatok egyáltalán nem nevezhetők kedvezőnek, mivel az infláció stagnálását, illetve kisebb növekedését mutatja. Ráadásul éppen a maginfláció jelentett negatív meglepetést, ami nem tartalmazza a volatilis energiaárakat, így sokkal relevánsabbnak tekinthető. A piac azonban valószínűleg még ennél is rosszabb adatokra számított, így most még tovább nőtt a valószínűsége a szemptemberi kamatvágásnak, illetve az idei 75 bázispontos kamatcsökkentésnek.
Az európai tőzsdék alulteljesítésében nagy szerepe lehet Trump és Putyin találkozójának, aminek eredményével kapcsolatban jelentős a bizonytalanság. Az esemény kedvezőnek tekinthető, viszont egyes szakértők szerint nem számítható jelentős áttörés, így a befektetők is inkább óvatosak.

CPI (USA)
2025-08-12 14:30
A júliusi amerikai CPI a piaci hangulatot is meghatározhatja. Az utóbbi időszakban a gyenge munkaerőpiaci adatok következtében jelentősen emelkedtek a kamatcsökkentési várakozások, így a befektetők kiemelten fognak figyelni az infláció alakulására. A várakozások alapján a havi CPI 0,2%-os növekedést mutathat, míg éves alapon 2,8%-ot. A maginfláció pedig 0,3%-kal lehet magasabb júniushoz képest, míg az éves adat 3% lehet. A várakozásokat meghaladó adatok valószínűleg erős negatív piaci reakciót váltanának ki, mivel az infláció stagnálása, illetve erősödése arra ösztönözheti a Fed-et, hogy hosszabb ideig tartsa szinten a kamatokat, ami rossz hír lenne a részvényeknek. Ráadásul a gyengülő gazdasággal együtt a növekvő infláció felerősítheti a stagflációs félelmeket, ami az egyik legrosszabb forgatókönyv a részvénypiacoknak, viszont az arany tovább emelkedhetne. Ezzel szemben a várakozásoknál kedvezőbb adatok jelentős emelkedést váltanának ki az amerikai tőzsdeindexekben, valamint az általános piaci hangulat is sokat javulna. Ekkor ugyanis még nagyobb eséllyel áraznák a befektetők az idei 3 kamatvágást is, ami nagyon kedvező lenne a részvénypiacoknak és a dollár is sokat gyengülne.

Napi összegzés
2025-08-13
Folytatódott a jó hangulat a tőzsdéken, bár a Nasdaq 100 csak kis mértékben emelkedett, viszont a Dow Jones 1%-kal növekedett, míg az európai piacok is kiemelkedően teljesítettek.
Továbbra is kedvez a részvénypiacoknak a várható kamatcsökkentés. A szeptemberi kamatvágást már egyre több szakértő erősíti meg elsősorban arra hivatkozva, hogy a vámok hatását elnyelik a vállalati profitmarzsok, így nem növelik jelentősen a fogyasztói árakat. Az amerikai pénzügyminiszter, Scott Bessent is 150 bázisponttal alacsonyabb alapkamatot tart ideálisnak. Az optimizmus és pozitív nyilatkozatok ellenére azonban vállalatvezetői vélemények alapján a következő időszakban már komolyabb áremelések is várhatóak. Raphael Bostic, az atlantai Fed elnöke pedig a kamatcsökkentések ellen érvelt, kiemelve a Fed lehetőségét a kivárásra, mivel a munkaerőpiac továbbra is stabil.

Napi összegzés
2025-08-14
Vegyes mozgások jellemezték a tőzsdéket, míg az európai piacokon kedvező volt a hangulat, addig az amerikai tőzsdeindexek alulteljesítettek.
Komoly negatív meglepetést jelentettek a júliusi amerikai termelő inflációs adatok. A PPI infláció és a maginfláció esetében is 0,2%-os havi növekedés volt a várakozás, amihez képest mindkét adat 0,9%-ot mutatott. Az éves PPI pedig a múlt havi 2,4%-ot követően 3,3%-ra, míg a maginfláció 2,6% után 3,7%-ra emelkedett. Ezáltal kijelenthető, hogy a vámok árnövelő hatása kezd egyre inkább megmutatkozni. A befektetők azonban egyelőre csak mérsékelen reagáltak, így még továbbra is erős az optimizmus. Ugyanakkor a mostani inflációs adatok a gyengülő gazdasággal idővel felerősíthetik a stagflációs félelmeket, ami már komoly probléma lenne a részvénypiacoknak.

PPI (USA)
2025-08-14 14:30
A júliusi termelői inflációs adatok akár jelentősebb mozgásokat is kiválthatnak, mivel fontos információt adhatnak a vámok lehetséges hatásaival kapcsolatban. A várakozások alapján az alap és a maginfláció is 0,2%-kal emelkedhet a múlt hónaphoz képest. Az ettől magasabb értékek komoly negatívumot jelenthetnek, csökkentve a kamagvágási várakozásokat, illetve stagflácios félelmeket kiváltva. Amennyiben azonban a várakozásokkal megegyező vagy alacsonyabb adat érkezne, a részvények emelkedésére és a dollár gyengülésére lehet számítani.

Napi összegzés
2025-08-15
Óvatos hangulatban telt a kereskedési nap, a befektetők elsősorban a Trump-Putyin találkozóra figyeltek.
Nem okozott jelentős áttörést Trump és Putyin találkozója, viszont Oroszország látszólag nagyobb hajlandóságot mutat a békekötésre. Ugyanakkor várhatóan továbbra is nehéz lesz megegyezni bizonyos kényes kérdésekben, így még valószínűleg sokat kell várni a békére.
A júliusi kiskereskedelmi forgalom a 0,6%-os várakozásokkal szemben 0,5%-os növekedést mutatott, azonban az előző adatot 0,6%-ról 0,9%-ra módosították. Ezáltal kijelenthető, hogy ugyan csökkent a fogyasztás ereje, viszont továbbra is elfogadható mértékű.
A Michigan index adatok sem mutattak kedvező képet. A fogyasztói hangulat a júliusi 61,7 pontot követően 58,6 pontra csökkent, míg a várakozásokra vonatkozó index értéke 57,2 pontra esett vissza a múlt havi 57,7 pontot követően. Emellett pedig az inflációs várakozások is jelentősen emelkedtek az előző hónaphoz képest.

Kiskereskedelmi forgalom (USA)
2025-08-15 14:30
Az amerikai kiskereskedelmi forgalom kiemelt jelentőségű az amerikai gazdaság teljesítménye szempontjából, így a gyenge adatok bizonyosan jelentős esést váltanának ki az amerikai tőzsdeindexekben. A várakozások alapján 0,5%-kal növekedhetett a kiskereskedelmi forgalom júliusban, ami azonban nem tekinthető erősnek, így egy kis mértékben elmaradó adat is már nagyobb negatívumot jelentene. Amennyiben azonban a várakozásoknál magasabb lenne az érték, sokat enyhülnének a recessziós félelmek, aminek hatására jelentősen emelkedhetnek a részvények.

Napi összegzés
2025-08-18
Nem alakultak ki jelentős elmozdulások, a tőzsdeindexek többsége inkább stagnált, oldalazott.
Zelenszkij és Trump találkozója sem hozott érdemi eredményt, így könnyen lehet, hogy a befektetők optimizmusa is csökkenni fog a gyors békekötéssel kapcsolatban.
A piac elsősorban a Jackson Hole-i Szimpóziumra figyel, amely során többet tudhatunk meg a jegybank várható monetáris politikájával kapcsolatban. Az utóbbi hetek adatai alapján erősödhetnek az inflációs kockázatok, míg a gazdaság sem tűnik annyira erősnek, így érdekes lesz, hogyan kommentálja az eseményeket Powell. Amennyiben szigorú, pesszimista álláspontot képviselne, a piaci hangulat is elromolhatna.

Napi összegzés
2025-08-19
Nagyobb visszaesés alakult ki az amerikai részvénypiacon, az európai tőzsdék azonban jól teljesítettek.
A befektetők a Jackson Hole-i konferenciára figyelhetnek. A legutóbbi magasabb inflációs adatok következtében megnőtt az esélye, hogy a Fed inkább kivár és akár még szeptemberben sem lesz kamatcsökkentés. Ezáltal a piac most egy kicsit óvatos az esemény előtt, ennek is tulajdonítható a tőzsdeindexek csökkenése.
Az európai tőzsdék emelkedésében az Ukrajnai háború lezárásával kapcsolatos optimizmus is fontos szerepet játszik, ugyanakkor a tárgyalások elhúzódhatnak, így a békekötésre valószínűleg még sokat kell várni.

Napi összegzés
2025-08-20
Folytatódott a negatív hangulat, az amerikai tőzsdeindexek tovább estek, valamint már az európai piacok is visszaestek.
Közzétették a legutóbbi Fed-üles jegyzőkönyvét, ami megerősítette a Fed-en belüli megosztottságot. A munkaerőpiaccal és az inflációval kapcsolatban is felmerültek aggodalmak, így a jegybank nincs könnyű helyzetben a kamatcsökkentések időzítésével kapcsolatban. Egy túlságosan korai és nagy mértékű kamatvágás ugyanis negatív következményekkel járhat és felpötgetheti az inflációt, míg könnyen lehet, hogy a jegybank már el is késett a kamatcsökkentésekkel.

Napi összegzés
2025-08-21
Továbbra sem találják a lendületet a részvénypiacok, az amerikai és európai tőzsdeindexek ismét visszaestek, igaz csak kisebb mértékben.
Bejelentésre került a részletes kereskedelmi megállapodás az Európai Unió és az Egyesült Államok között. A megállapodás szeptember 1-jétől lép életbe, emellett több fontosabb ipar esetében (gyógyszeripar, félvezető szektor, autóipar) is az általános, 15 százalékos vámtarifát fogják alkalmazni, bizonyos feltételek teljesülése esetén. Az utóbbi napokban kisebb bizonytalanság alakult ki a részletek tisztázásával kapcsolatban, így a mostani bejelentést pozitívan értékelheti a piac.
A vártnál kedvezőbb PMI adatok érkeztek, mivel az S&P Global kompozit index értéke a júliusi 55,1 pontos szintről 55,4-re emelkedett. Ebben pedig fontos szerepet játszott a nagymértékű javulás a feldolgozóiparon belül, aminek PMI értéke a múlt havi 49,7 pontot követően 53,3-re növekedett. A szolgáltatószektorban ugyan némi mérséklődés történt, viszont az 55,4 pontos eredmény így is pozitív meglepetést hozott a várt 54,2-es értékhez képest.

S&P Global PMI (USA)
2025-08-21 14:30
A legfrissebb beszerzési menedzser adatok fontos információt szolgáltathatnak az amerikai gazdaság aktuális állapotával kapcsolatban.

Napi összegzés
2025-08-22
Komoly emelkedés alakult ki az amerikai tőzsdeindexekben, amivel megfordították az elmúlt napok negatív hangulatát. Az európai piacokon azonban csak kisebb növekedés mutatkozott.
Az amerikai részvenypiacok kiemelkedő teljesítményében a legfontosabb szerepet Jerome Powell beszéde jelentette, mivel erősen utalt a kamatcsökkentések folytatasára és a szeptemberi kamatvágásra. Ezáltal a kamatcsökkentési várakozások ismét emelkedtek, aminek hatására a Nasdaq 100 1,5%-os, míg a Russel 2000 közel 4%-os növekedéssel zárta a napot.

Jackson Hole Szimpózium
2025-08-22 16:00
A mai napon mond beszédet Jerome Powell, Fed elnök, amiben fontos utalások lehetnek a várható kamatpályával kapcsolatban. Az eseményre kiemelten figyel a piac, így akár jelentős mozgásokat is kiválthat.

Napi összegzés
2025-08-25
Gyenge hangulatban telt a kereskedés, a tőzsdeindexek többsége kis mértékben visszaesett.
A német IFO üzleti hangulatindex augusztusban 89 pontra emelkedett a 88,6-es várakozásokkal szemben. Ezáltal folytatódott az emelkedő tendencia, ami optimizmisra adhat okot.
A befeltetők valószínűleg a szerdai Nvidia gyorsjelentésre, illetve a PCE inflációs adatokra várhatnak, ezzel is magyarázhatók a kisebb elmozdulások.

Napi összegzés
2025-08-26
Vegyes mozgások alakuktak ki a piacokon, míg az amerikai tőzsdeindexek kis mértékben emelkedtek, addig az európai részvénypiacok jelentősen visszaestek.
Az európai tőzsdéket jellemző negatív hangulatot elsősorban a francia politikai bizonytalanság váltotta ki, mivel Francios Bayrou miniszterelnök bizalmi szavazást indítványozott, amire szeptember 8-án kerül sor. Ezt követően pedig akár politikai válság is kialakulhat, mivel több ellenzéki párt is a miniszterelnök ellen szavazhat.
A mai naptól lépett életbe a 25 százalékos extravám Indiában, ami az USA-ba tartó export mintegy 55 százalékát érintheti. A többi országhoz képest szigorúbb fellépésnek az oka, hogy India továbbra is orosz kőolajat importál. A vámemelésnek komoly negatív hatásai is lehetnek, mivel mindkét ország gazdaságát hátrányosan érintheti.

Napi összegzés
2025-08-27
Vegyes hangulatban telt a kereskedés, az amerikai tőzsdeindexek emelkedni tudtak, míg az európai piacokon kis mértékű csökkenés volt látható.
3%-ot esett vissza az Nvidia árfolyama a piaczárás utáni kereskedésben, mivel csalódást okozott a gyorsjelentése. A számok ugyan nem alakuktak gyengén, viszont a következő negyedéves bevételvárakozás kissé elmaradt a konszenzus véleményétől.
Júliusban 1,09 millió új autót értékesítettek az EU-ban, ami 5,9 százalékos növekedésnek felel meg éves szinten. Ez 15 hónap után a legnagyobb éves növekedést jelentette, ami kedvező hír az autógyártóknak.

Napi összegzés
2025-08-28
Nem alakultak ki jelentős elmozdulások részvénypiacokon, az ameriaki és az európai tőzsdeindexek is inkább oldalaztak.
A vártnál erősebb amerikai GDP-adat érkezett, mivel a második negyedéves számok második körös olvasata 3,3 százalékos növekedést mutatott az első olvasat 3%-os értékét követően.

GDP (USA)
2025-08-28 14:30
A második negyedéves amerikai GDP második olvasatát teszik közzé. Az első olvasat 3%-os növekedést mutatott, míg a mostani várakozás 3,1%. Az adat kiemelt jelentőségű az amerikai gazdaság teljesítménye szempontjából.
